PIIBEL ARMSAKS
"Mooses - juht, keda ei saa kellegagi võrrelda".
See on pealkiri sarjale, mida selles saates kästleme.
Oleme jõudnud neljanda osa juurde.
"Maailmakord sööstab kaosesse" - räägime Egiptuse nuhtlustest.
Eelmise saate lõpetasime sellega, et Mooses oli 40. aastat Siinai kõrbes.
Ta karjatas oma midjanlasest äia lambaid.
Ta kohtas Issandat põlevas põõsas.
Issand andis talle käsu minna:
"Mine ja vabasta mu rahvas."
Mooses vaidles vastu nagu suutis,
aga Issand lükkas kõik ta argumendid ümber.
Ei jäänud muud üle kui teele minna.
Mooses pidas nõu oma äiaga,
küsides, kas ta võib minna Egiptusesse oma pere vaatama.
Äi lubas ja ta asus Egiptuse poole teele.
Issand korraldas veel nii,
et ta kohtas tee peal Aaronit.
Issand saatis Aaroni, vanema venna, Egiptusest teele.
Mooses hakkas Midjanist tulema, nad kohtusid ja kallistasid.
Esimest korda 40. aasta jooksul.
Mooses uuris, kuidas kõigil läheb?
Issand oli talle juba varem näidanud,
et need, kes soovisid ta surma, on nüüdseks surnud.
Tuli uus vaarao.
Aaron rääkis kurvast tõsiasjast,
et rahvas hääbub orjuses.
Seadus, mis käskis kõik poisid tappa, ei olnud kaua jõus,
aga kui iisraellased lahkusid 80. a. peale selle seaduse jõustumist,
oli nende hulgas 600 000 meest.
Kõiki mehi ei tapetud ära.
Mooses ja Aaron läksid koos vaarao jutule.
Ma ei tea, kuidas nad sisse said.
Aga mitmel korral juhtus nii,
et nad läksid hommikul Niiluse randa,
kui vaarao läks sinna pesema või Niiluse jumalat kummardama.
Nad läksid vaarao juurde.
Mooses teadis, kuidas Egiptuse õukonnas käituda,
kuid ega ta etiketist kinni pidanud, vaid purtsatas vaaraole:
"Issand ütleb: lase mu rahvas minna,
et nad teeniksid mind kõrbes!"
Vaarao vaatas hämmeldunult, kes see selline tuleb teda käsutama?
"Ta on ju Egiptuse vaarao, jumal ise."
Orjarahval polnud positsiooni, et teda käsutada.
Vaarao ehk mõtles, et kui orjarahval oleks väeline Jumal,
siis nad poleks orjusesse üldse sattunudki.
Seepärast ta keelduski.
Ta ütles, et ta ei tunne Issandat
ega lase iisraellasi vabaks.
Läks aasta mööda ja ta tundis Issandat juba paremini.
Siis ta nägi orjarahva Jumala väge.
Vaarao on Jumalale vastupanu osutava
valitsuse prototüüp.
Selline, kes otsustab, et ta on Jumalast vägevam
ja et tema otsustab, mida tahab.
Ilmalikes lääneriikides on praegu samamoodi.
Riigikogu, kuningad ja valitsused ei kuula täna Jumala häält.
Vaarao vihastas selle palve peale nii kõvasti,
et otsustas orjatööd suurendada.
Ta andis välja seaduse,
et kui orjadele tuuakse õled,
mis segatakse segusse, millest tehakse telliseid,
siis nüüd neid õlgi ei viidud enam neile.
Orjad pidid ise minema põllule õlgi korjama.
Sama kogus telliseid tuli aga ikka valmis teha.
See oli kohutav olukord.
Heebrea mehed läksid õhtul koju
ja neil polnud seda tasu, mis neil olema pidi,
et nende pered saaksid söönuks.
Moosese jaoks oli see esimene juhiks olemise kriis.
Ta ütles Issandale, et ta ei taha juht olla
ega suuda seda teha.
Issand sundis teda selleks ja nüüd juhtus oodatust halvim.
Issanda ja Moosese vahel toimus järgmine keskustelu.
Tegelikult toimus see
Moosese, Aaroni ja Iisraeli töödejuhatajate vahel.
Egiptlased olid ülemtööjuhatajad,
iisraellastel olid oma juhid, kes vastutasid tööde eest.
"Nad ütlesid neile:
"Issand karistagu teid ja mõistku kohut,
sest olete meid viinud halba kuulsusesse
vaarao ja ta sulaste silmis
ja neile mõõga meie tapmiseks kätte andnud!"
Siis Mooses pöördus jälle Jehoova poole ning ütles:
"Issand, mispärast sa oled sellele rahvale kurja teinud?
Milleks sa siis mind oled läkitanud?
Alates sellest, kui ma tulin vaarao juurde sinu nimel rääkima,
on ta sellele rahvale kurja teinud
ja sina ei ole oma rahvast tõesti mitte päästnud!"
Läks halvemini kui Mooses arvas.
Jumal ei aidanud oma rahvast,
vaid lasi neil kogeda veel suuremat kitsikust.
Nii mõnigi vaimne juht on sama asja tundnud,
kui ta on hoidnud kinni Jumala Sõnast
ja kari on sattunud hullemasse olukorda.
Kergem oleks järele anda -
teha nii, nagu üldsus arvab.
Vaimse juhi amet pole kerge
nende jumalate ja vaaraode seas tänapäeval.
Mooses nurises Issanda ees, et Ta ei aita ja asi läheb hullemaks.
See oli Moosese tugevus - ta julges nuriseda.
Ta jagas Jumalaga, mis tunne tal oli.
Issand vastas, et küll ta näeb, mis Tau vägev käsi korda saadab.
Moosese nurina peale vastas Issand alati tõotusega.
Ka kõikide meie eluraskuste peale
annab Ta tõotused, mille leiame Piiblist.
Nüüd algas jumalate sõda - Egiptuse jumalad vs Jahve.
Egiptuses oli palju jumalaid.
Näiteks Niilusel oli oma jumal,
kes oli konnalaadne ja aitas sünnitusel.
Karjajumal - sõnnikujuline Apis.
Ra oli päikesejumal.
Ka vaarao oli jumal.
Nüüd selgus, et Egiptuse jumalad ei suutnud oma rahvast aidata.
Maad tabas kümme nuhtlust.
Ma loen need ette.
Esiteks, Niiluse vesi muutus punaseks ja joodamatuks.
See kestis nädal aega.
Järgmiseks tulid konnad, keda oli igal pool.
Inimesed said närvivapustuse.
Siis tulid putukad, kes ronisid ninna, kõrva, suhu.
Nad nõelasid ja olid väga vastikud.
Järgmisena tulid parmud, mis nõelasid juba nõelatud ihu.
Siis tuli karjakatk.
Kari suri.
Järgmiseks tulid inimeste ja loomade külge vesivillid,
mis sügelesid.
Siis sadas nii suuri raheterasid, milliseid poldud enne nähtud.
Need kukkusid maha, taimede pihta ja kõigele, mis väljas oli.
Lõpuks tulid rohutirtsud, mis sõid viimsegi kui saagi.
Järele jäi ainult must maa.
Ja pimedus, mis kestis kolm päeva.
Proovi siis selles pimeduses lapsi toita ja teistega tegeleda.
Lambid said kiiresti otsa.
Neli nuhtlust tabas ka iisraellasi,
kuid ülejäänud ainult egiptlasi.
Rohutirtsud ei läinud iisraellaste põllule
ja pimedus ei tunginud nende kodudesse.
Ma ei tea, kuidas Issand selle korraldas.
Mõnel korral oli vaarao juba järele andmas.
Aga öeldakse, et vaarao paadutas oma südame.
Sõna "paadutama" esineb selles kontekstis mitu korda.
Öeldakse, et vaarao ise paadutas oma südame
ja et ka Issand paadutas vaarao südame.
Mida tähendab, et Issand paadutab kellegi südame?
See tähendab seda,
et Issand saadab oma sõna inimesele aina uuesti ja uuesti,
teades juba ette, et ega ta ei kuule.
Sellepärast on nii tähtis,
kuidas me piibliõpetust kuulame.
Kes Piiblit ei tunne, ei saa ka paaduda.
Ainult Jumala sõna all saab paaduda.
Hea sõber, kui sa kuuled piibliõpetust
ja kui Piibel näitab sulle su pattu,
aga sina väidad, et see pole patt ja et kõik teevad nii,
siis sa tasapisi paadud ja muutud kalgiks.
Pärast seda ei kõneta Jumala Sõna sind enam.
Nii juhtus vaaraoga.
Need nuhtlused korduvad lõpuaegadel.
Lugege Ilmutusraamatut - need on seal kirjas.
Rahe, pimedus, saastatud vesi,
sõjavankrid, millel on relvad nagu rohutirtsud,
seal on konnalaadsed vaimud.
Me näeme, et Jumal on sama püha selle maailma lõpuaegadel
kui ta oli Moosese ajal.
Pole nii, et pärast Jeesust Jumal ei hooli enam patust.
Me saame teada,
et Issand võidab lõpuks
nagu Ta võitis egiptlaste vastuseisu.
Mida räägib see osa meile Jeesusest?
Jeesus puutus kokku
samade nuhtlustega kui egiptlased.
Kui Jeesus suri, tekkis maale pilkane pimedus.
Jeesus suri pimeduse keskel.
Sama pimeduse keskel, mis saadeti Jumala vaenlastele.
Jeesusel oli ristil janu -
sama janu, mida kannatasid egiptlased.
Jeesusest sai Jumala vaenlane.
Kui Ta hüüdis ristil: "Mu Jumal, miks Sa mind hülgasid!"
Jeesus kandis Jumala vaenlase karistust seetõttu,
et Jumala vaenlased saaksid päästetud;
et egiptlased pääseksid taevasse ja ka igaüks meie seast.
See on selle saateosa evangeelium.
Jeesus sai Jumala vaenlaseks,
kandes karistuse ja avades ukse taevasse neile,
kes tahavad vaenlaseks olemisest loobuda
ja Temasse uskuda.
Veel üks laulusalm.
Oh meid, kui me vajume unne
ja patt me südant ei rõhu.
Kui unustame taeva ja Jumala
ning alati on kurb meel.
Oo Issand, ole meile armuline.
Laulusalm 152
Aitäh, et kuulasid. Kohtumiseni!
PIIBEL ARMSAKS
Soovides toetada TV7 tööd, võid helistada 900 1777 (7 eur)
või teha ka pangaülekande, leides me andmed www.tv7.ee Aitäh!
TV7 toetustelefon Eestis: 900 1777 Kõne hind: 7 euri
Tõlge: Külli Kuusk